BG
C 156/38
Официален вестник на Европейския съюз
3.5.2023 г.
Основания Тъй като досега спецификацията не е съдържала никакви правила за доказване на произход, се счита за уместно в точка 4.4 от продуктовата спецификация да се включи информация относно проследимостта на продукта (Доказателство за произход).
Новата версия съдържа разпоредби за гарантиране на проследимостта.
Освен това част от текста също е преместен от първоначалната точка 5, буква з) (Етикетиране) в точка 4.4.
По-нататъшният превоз на използваното мляко от една одобрена мандра за производство на алпийско сирене до друга в рамките на определения район трябва да бъде разрешен в бъдеще, тъй като благодарение на технологиите днес това вече не се отразява на качеството и гарантира производството на ЗНП „Vorarlberger Alpkäse“.
Това се налага, защото вече е все по-трудно да се намери персонал предвид огромната интензивност на работата и свързаната с нея несигурност за поддържане на производството на алпийско сирене в алпийските райони.
Транспортираното количество мляко трябва да бъде документирано.
3.
Географски район
Текстът на точка 5, буква в) от продуктовата спецификация: „Области, включващи алпийски и високопланински пасища в австрийската провинция Vorarlberg.
Официално признатите алпийски стопанства са разположени на надморска височина между 1 000 и 1 800 m и функционират само през летните месеци в контекста на преместването на стадата, практикувано високо в планината.“ и допълнително представената карта на Австрия се изменят, както следва: 4.3.
Географски район
„Vorarlberger Alpkäse“ се произвежда в провинция Vorarlberg на надморска височина между 1 000 и 1 800 m.
Официално признатите алпийски стопанства функционират само през летните месеци в рамките на сезонното преместване на стадата, практикувано високо в планината.“
Височинна карта на определения географски район: Основания Текстът е съкратен.
Изискването в спецификацията относно официално признатите алпийски стопанства е посочено в точка 4.5 (Метод на производство) (по-конкретно точка 4.5.1 (Суровина — мляко).
Добавена е и нова карта на определения географски район.
Картата вече съдържа информация за надморската височина.
Това не променя границите на определения географски район.
4.
Метод на производство
Първоначалният текст на точка 5, буква д) (Метод на производство) от продуктовата спецификация е по-точно формулиран и е разделен на точки 4.5.1 (Суровина — мляко), 4.5.2 (Производство) и 4.5.3 (Специален опит — познания за производството).
Текстът на точка 5, буква д) от продуктовата спецификация: „Суровото мляко, получено в Алпите от стада крави, подлежащи на официален контрол, без използване на силаж като храна, подходящо за производството на твърдо сирене и което не преминава термична обработка, не е пастьоризирано или стерилизирано чрез центрофугиране, се обработва на място без превоз или междинно складиране.
Млякото, издоено вечерта, веднага се прехвърля в по-малки съдове (дървени ведра или каци), за да може каймакът да се отдели най-отгоре.
На следващия ден каймакът (алпийското масло) се обира ръчно, за да се постигне желаното съдържание на мазнини в продукта.
Това зряло обезмаслено мляко след това се смесва заедно с пълномасленото мляко, издоено сутринта, млечна киселина/бактериални култури и алпийско сирище в алпийски (медни) котли.
Сиренината се отделя ръчно с помощта на тензух, като в процеса не се използват машини.
Сиренината се нагрява до 51,5 °C—52,5 °C, пресова се и редовно се полива със саламура с цел образуване на хубава кора.
Производството на сирене се извършва единствено по време на лятната паша на едрия рогат добитък (който се храни единствено чрез паша на алпийски пасища).
Предвид краткия период на високопланинска паша (3—4 месеца), продуктът се предлага само сезонно и в ограничени количества.
Добавянето на мляко под каквато и да е форма от стопанства в долината е забранено.
Въведени са национални правила по отношение на отглеждането и здравето на животните и хигиената в стопанството и на персонала.
Гарантирането на качеството се осигурява чрез извършване на проверки, обучение на персонала и обучение по хигиена.“